stanford-oval/wikipedia huggingface dataset:
אקרית העוף האדומה
הנגע בבני אדם

בבני אדם, נגעי האקרית ידועים כדרמניזוסיס או גאמאזואידוזיס (gamasoidosis או dermanyssosis). האקריות מסוגלים לעכל ולהתרבות גם בעזרת דם אנושי בלבד, כך שההדבקות יכולות להיות מתמשכות. בשל הרגלי האכלה ליליים של האקריות, אנשים נגועים עלולים לחוות גירוד ולהבחין בעקיצות כאשר הם מתעוררים בבוקר. חומרת התסמינים משתנה; דרמטיטיס, גרד ואורטיקריה פפולרית הם שכיחים.
מניעת נגעים בבתי האנשים כוללת סילוק מעבירים אפשריים כגון סילוק קיני יונים ודרורים וטיפול בעופות נגועים בחצר האחורית.
בנוסף, מומלץ על צמצום מקומות מסתור (שטיחים, חפצים באי סדר); שימוש מושכל בחומרי הדברה; שמירה על לחות נמוכה; שמירה על טמפרטורת סביבה נמוכה; ניקוי יסודי תכוף; צמצום זמן הבילוי בבית; ושמירה על היגיינה טובה.
הנגע בבעלי חיים אחרים

האקרית ניזונה גם מיונקים, כולל חתולים, כלבים, מכרסמים, ארנבות, וסוסים. הדבקה באקרית נדירה בחתולים ובכלבים; בדרך כלל בבעלי חיים אלה הן עוקצות את הגפיים והגב, מה שגורם לגרד.
אפפונו מים

אֲפָפוּנוּ מַיִם עַד נֶפֶשׁ הוא פיוט מסוג סליחה שנתחבר על ידי הפייטן האיטלקי הפורה אמיתי בן שפטיה, שכיהן כרב וראש ישיבה במאה ה-9 ופיוטיו הרבים היו לאבני היסוד של הסידור ומחזור התפילה היהודי. הפיוט מיועד לתעניות בה"ב, ונאמר כיום בקהילות ישראל בסליחות לשני בתרא (היום האחרון בסדרת בה"ב).
הפיוט עוסק בקושי הגלות, ומביע תקווה שבזכות צום בה"ב ימחל אלוהים לחטאי עמו.
מבנה הפיוט ותוכנו

הפיוט מתאר את קשיי הגלות, המכבידים עלינו עד כי ”לֹא עָצַרְנוּ כֹּחַ” לעמוד כנגדם; לכן ”טִכַּסְנוּ עֵצָה מָה לַעֲשׂוֹת”, אך מכיוון ש”יוֹעֵץ בְּקִרְבֵּנוּ אָיִן” פנינו ונאחזנו ב”מַסּוֹרֶת בְּיָדֵינוּ מֵאֲבוֹתֵינוּ, נְאָקָה תְּשׁוּבָה וּצְדָקָה סוֹתְרוֹת רֹעַ גְּזֵרוֹת” (לפי תלמוד ירושלמי, מסכת תענית,  פרק ב', הלכה א', "א"ר לעזר, שלשה דברים מבטלין את הגזירה קשה, ואלו הן: תפלה וצדקה ותשובה"). לפיכך קבענו את צומות בה"ב כדי שירחם עלינו ה', והפייטן מסיים בבקשה: ”שַׁדַּי, עָשִׂינוּ אֶת שֶׁלָּנוּ - תַּקִּיף, עֲשֵׂה אֶת שֶׁלָּךְ”, וסלח לנו והצילנו מכל רע.
הפיוט עשוי שורות שורות, והאותיות הראשונות בכל שורה בפיוט יוצרות אקרוסטיכון אלפביתי, שבסופו חתימת שם המחבר: אֲמִתַּי.
בניגוד לפיוטים אחרים של אמיתי בן שפטיה, בפיוט זה אין חריזה כלל, ובכך הוא דומה לפיוטים קדומים. שפתו פשוטה ובהירה. ניכרת בו קרבה מסוימת לפיוט הקדום אנשי אמונה אבדו.
בהלכה

עיקרו של הפיוט עוסק בצום בה"ב, ועל כן כתבו הפוסקים שבמקרה שאין בציבור המתפללים לפחות עשרה אנשים המתענים, אזי ”הסליחה של 'אפפונו מים' וכו' בודאי אין נכון לאומרה”. לפי מנהג אחר נהוג לומר אותו בכל מקרה, אלא שאת המילים העוסקות בצום יש להחליף במילים העוסקות בתפילה, ולומר "תפילת שני וחמישי ושני" במקום "צום שני וחמישי ושני".
הערות שוליים

↑  נוסח אחר: דֵּיעַ.
↑  נוסח אחר: גְּזֵרוֹת.
↑  משנה ברורה, סימן תצ"ב, סעיף קטן ה'.
↑  הרב יחיאל מיכל טוקצ'ינסקי, לוח לארץ ישראל.
ארנבת אדומה

| ארנבת אדומה |
| --- | --- |
 ארנבת נטאל אדומה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ארנבאים
משפחה:: ארנביים
סוג:: ארנבת אדומה
שם מדעי
 Pronolagus ‏Jr., 1904

ארנבת אדומה (שם מדעי: Pronolagus) הוא סוג של יונקים ממשפחת הארנביים החיים רק באפריקה. סוג זה קרוב לארנבת, אך קטן יותר לרוב ובעל פרווה אדמדמה, ממנה קיבלו את שמם. בעבר נכללו מיני הסוג עם הארנבות האמיתיות, אך הסוג הוגדר ב-1904 בידי החוקר מרקוס וורד ליון ג'וניור.
ארנבות אלה קטנות יחסית ובעלות דמיון לארנבים, וייתכן שמהן התפתחו הארנבות הרגילות. הן בעלות שיניים חותכות קצרות, אך בולטות יותר, זנב ארוך יותר והן פעילות לילה ברובן. הן חיות רק בדרום ובמרכז אפריקה, באזורי סוואנה עד שיחיות יבשות. מזונן העיקרי הוא עלי צמחייה עשבונית שונה וזרעים. הן מושכות טורפים כמו תנים, עופות דורסים, נחשים וחתוליים שונים אחריהן.
מינים

ארנבת נטאל אדומה (Pronolagus crassicaudatus)
ארנבת ג'יימסון אדומה (Pronolagus randensis)
ארנבת סמית' אדומה (Pronolagus rupestris)
ארנבת יואיט אדומה (Pronolagus saundersiae)
ארנבת יואיט אדומה
ארנבת ג'יימסון אדומה
ארנבת סמית' אדומה (תצפית לילה)
ארנסט שיבר

| --- | --- |
אין תמונה חופשית
 לידה:  23 במרץ 1844 הנובר, ממלכת הנובר 
 פטירה:  1915 (בגיל 70 בערך) הנובר, הרייך הגרמני 
 מוקד פעילות:  גרמניה 
 סוגה:  מוזיקה קלאסית 
 שפה מועדפת:  גרמנית 
 כלי נגינה:  כינור 
 
ארנסט שיבר (בגרמנית: Ernst Schiever;‏ 23 במרץ 1844, הנובר – הנובר, 1915) היה כנר גרמני, חבר ברביעיית יואכים.
ביוגרפיה

ארנסט שיבר נולד בהנובר שבגרמניה ולמד שם אצל יוזף יואכים בין השנים 1860–1864. בין השנים 1868–1869, שימש כמנהל רביעיית מולר (אנ'). בשנת 1869 עבר לברלין, שם היה בתפקיד כינור שני ברביעיית יואכים והחל ללמד בבית הספר הגבוה למוזיקה בברלין. במקביל, הוא הקים רביעיית מיתרים משלו בהשתתפות הרמן פרנקה, לאונרד וולף (רו') ורוברט האוסמן. בשנת 1877 הוא תפס לזמן קצר את מקומו של המנצח בתזמורת גטבורג.
משנת 1878 הוא חי ועבד בליברפול. הוא שיתף פעולה הרבה עם המנצח הנס ריכטר, הופיע כמלווה שלו הן בקונצרטים של תזמורת האלה והן במה שמכונה "ריכטר קונצרטים" בפסטיבל המוזיקה בלונדון ולעיתים החליף את ריכטר בעמדת המנצח. הוא עמד בראש רביעיית מיתרים שכללה את אלפרד רוס, קרל קורבואה (רו'), וולטר האטון (רו'). בשנת 1911 פרש מהרביעייה וחזר לגרמניה.
הכינור של ארנסט שיבר

לארנסט שיבר היה כינור ליפינסקי משנת 1742 באורך 35.3 ס"מ של ג'וזפה גוארנרי.
הערות שוליים

↑  מידע כללי על שיבר
↑  מידע על שיבר במילון גרוב למוזיקה
↑  ארנסט שיבר, כינור
| --- | --- |
בקרת זהויות :  GND: 117231401  VIAF: 47534583   WorldCat (עם VIAF): 47534583 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
ארמי אוף לאברז

אלכסנדר בארד, לה קאמילה וז'אן פייר ברדה בתמונת תדמית משנת 1991
ארמי אוף לאברז (מאנגלית: Army of Lovers; מילולית: צבא של מאהבים) היא להקת דאנס שוודית שפעלה בין השנים 1987–1996 ולאחר מכן התאחדה עוד כמה פעמים לתקופות קצרות (ב-2001, ב-2007 וב-2009).
היסטוריה

שם הלהקה נגזר משמו של סרט דוקומנטרי של רוסה פון פראונהיים, פעיל גרמני למען זכויות הומוסקסואלים (Armee der Liebenden oder Revolte der Perversen), אשר מבוסס על מאפיינו המיוחד של הגדוד הקדוש של תבאי.
הלהקה נוסדה בשנת 1987. החברים המייסדים - אלכסנדר בארד, ז'אן פייר ברדה וקאמילה הנמארק ("לה קאמילה") - עבדו יחדיו עוד קודם לכן במסגרת להקת "ברבי". בארד וברדה היו חברי הלהקה בכל גלגוליה. בשנת 1991 הצטרפה לקבוצה מיכאלה דורנוויל דה לה קור. בשנת 1993 החליפה דומיניקה פז'ינסקי את לה קאמילה, ובשנת 1995 חזרה לה קאמילה במקומה של דה לה קור.
את לחני השירים כתב בארד. הלהקה הוציאה ארבעה אלבומי אולפן, כמה אלבומי אוסף ו-20 וידאו קליפים. הלהקה זכתה להצלחה מרובה באירופה, בעיקר בשנות התשעים של המאה העשרים. עשרה משיריה נכנסו ליורוצ'ארט, כשהמצליח מכולם היה השיר "Crucified" (צלוב), אשר שהה בראש המצעד שמונה שבועות רצופים והיה הסינגל הנמכר ביותר באירופה בשנת 1991.
לצד הסגנון המוזיקלי הקליל, הלהקה הייתה ידועה בתלבושות ייחודיות, המראות האופנתיים של חבריה, ובווידאו קליפים פרובוקטיביים בסגנון הקאמפ, שחלקם נאסרו להקרנה ב-MTV. הטקסט של השיר "Israelism" מן האלבום השלישי של הלהקה כולל מספר שורות בעברית, ביניהם הפזמון "הבאנו שלום עליכם". השיר, ויותר מכך הווידאו קליפ שהופק עבורו, חולל סערה משום שניתן היה לפרשו כשם ללעג את התרבות היהודית והישראלית. למרות הכחשות חברי הלהקה והעובדה שברדה ופז'ינסקי הם יהודים, ועל אף שהשיר זכה להצלחה מרובה בישראל והתקבל באהדה - החליטה MTV להפסיק את שידורו.
בספטמבר 2015, חבר הלהקה ז'אן פייר ברדה עלה לישראל.
ביוני 2017 הופיעה הלהקה במצעד הגאווה בתל אביב.
בשנת 2018 יצא הסרט התיעודי הישראלי "ארמי אוף לאברז בארץ הקודש" (ביים: אסף גלאי). הסרט זכה בפרס הסרט התיעודי הטוב ביותר בפסטיבל חיפה.
דיסקוגרפיה

1990 - Disco Extravaganza
1991 - Massive Luxury Overdose (יצא בשנת 1992 בגרסה מיוחדת לשוק האמריקאי)
1993 - The Gods of Earth and Heaven
1994 - Glory, Glamour and Gold
1995 - Les Greatest Hits (יצא בשנת 1996 בגרסה מיוחדת לשוק האנגלי)
2001 - Le Grand Docu-Soap (לאלבום צורף דיסק רמיקסים בשם Le Remixed Docu-Soap שנמכר לאחר מכן בנפרד בשוק הרוסי)
הערות שוליים

↑  Chapter 2: Nine years - a look on, באתר Army of Lover will remain forever
↑  ארמי אוף לאברז בארץ הקודש, באתר סינמטק תל אביב
| --- | --- |
בקרת זהויות :  BnF: cb13945914b (data)  GND: 16034328-8  ISNI: 0000 0001 2114 0668  LCCN: n91122385  MusicBrainz: 868eb0cb-c33f-4484-bc5c-48ad1147e9da  VIAF: 158438914   WorldCat (עם VIAF): 158438914
אפקט אוברט

אפקט אוברט (באנגלית: Oberth effect) קובע כי מנוע רקטי צורך פחות אנרגיה כאשר נע במהירות גבוהה מאשר במהירות נמוכה. האפקט נקבע על ידי הרמן אוברט ונקרא על שמו.
במסלול של גופים ממונעים סביב כדור הארץ, לדוגמה, תמרונים (הפעלת המנועים) לצורך הגדלת מסלול ההקפה, הנעשים בפריגיאה, הם היעילים ביותר.
בפריגיאה, מהירות הגוף היא הגבוהה ביותר. לכן, בנקודת הפריגיאה, קל יותר להפוך כוח לאנרגיה קינטית.
כתיאור אינטואיטיבי ניתן לומר כי בפריגיאה יש לדלק יותר אנרגיה קינטית והדבר מתורגם ליותר צפיפות אנרגיה של הדלק. המנוע יותר יעיל. (בדרך כלל יהיה זה מנוע רקטי).
הערות שוליים

↑  Barton C. Hacker, Hermann Oberth, Agence Tunisienne de Public-Relations, Ways to Spaceflight: Translation of "Wege zur Raumschiffahrt,", Technology and Culture 14, 1973-10, עמ' 657 doi: 10.2307/3102472
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
אליזבת סליידן

| --- | --- |

אליזבת סליידן
 לידה:  1 בפברואר 1946 ליברפול, הממלכה המאוחדת 
 פטירה:  19 באפריל 2011 (בגיל 65) סאותהול, לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1965 
 בן או בת זוג:  בריאן מילר (1968–2011) 
 צאצאים:  סיידי מילר 
 פרופיל ב-IMDb
 
אליזבת קלרה הית'-סליידן (באנגלית: Elisabeth Clara Heath-Sladen; ‏1 בפברואר 1946 - 19 באפריל 2011) הייתה שחקנית אנגלייה הידועה בעיקר מגילום דמותה של שרה ג'יין סמית' בסדרת המדע בדיוני הבריטית "דוקטור הו". היא שיחקה בסדרה בשנים 1973 עד 1976 לצדם של הדוקטורים ג'ון פרטווי וטום בייקר. היא חזרה לגלם את הדמות בשנים שאחר כך גם בעונות הבאות של "דוקטור הו" וגם בסדרות הספין אוף "K-9 and Company" ו"הרפתקאות שרה ג'יין".
מילדות התעניינה סליידן בבלט ובתיאטרון. באמצע שנות השישים של המאה העשרים החלה להופיע בתיאטרון, לעיתים קרובות כמנהלת במה. ב-1970 עברה ללונדון והופעתה בפרק בדרמה המשטרתית "Z-Cars" הובילה לליהוקה לסדרה "דוקטור הו". היא השתתפה כחלק מצוות השחקנים עד 1976 לצדם של פרטווי ובייקר. בהמשך שיחקה בתפקידים נוספים בטלוויזיה וברדיו לפני שפרשה חלקית באמצע שנות השמונים כדי להקים משפחה.
בעשור הראשון של המאה ה-21 חזרה סליידן להופיע בסדרות נוספות הקשורות ל"דוקטור הו", ולבסוף קיבלה תפקיד ראשי בסדרה "הרפתקאות שרה ג'יין". ב-2010 זכתה הסדרה בפרס הדרמה לילדים הטובה ביותר של "Royal Television Society". כמו כן השתתפה בתפקיד אורח בסדרת הטלוויזיה הראשית, והייתה קריינית בתוכניות "מאחורי הקלעים" שצורפו לסדרה ב-DVD.
ביוגרפיה

אליזבת קלרה הית'-סליידן נולדה בליברפול. היא בתם היחידה של טום סליידן, שנלחם במלחמת העולם הראשונה ושירת במשמר המולדת במלחמת העולם השנייה, ושל אשתו גלדיס.
כבר בילדותה גילתה עניין בהופעות. בגיל חמש התחילה ללמוד לרקוד, והופיעה בהפקה של "הרויאל בלט". סליידן למדה בבית ספר תיכון לבנות אגברת' וייל (אנ').
ביוגרפיה > קריירה

סליידן למדה בבית הספר למשחק אליוט-קלארק. ב-1965 הופיעה לראשונה בסרט קולנוע "Ferry Cross the Mersey" כניצבת. אחר כך הצטרפה ללהקת התיאטרון "הילבארק פליירס" בהפקה תחת כיפת השמים של המחזה "מהומה רבה על לא דבר" וגילמה את הירו.
אחרי שנתיים בבית ספר למשחק החלה סליידן לעבוד בליברפול פלייהאוס כעוזרת למנהל במה. הופעתה הראשונה בתיאטרון הייתה בתפקיד משרתת במחזה "הלילה השנים עשר". חודשים אחדים אחרי כן גילמה גופה במחזה "The Physicists". היא ננזפה כשציחקקה על הבמה כאשר בריאן מילר, שעתיד להיות בעלה, לחש באוזניה את המילים "Respiration nil, Aston Villa two". היא הייתה מנהלת במה מוצלחת, ולכן לא קיבלה תפקידים רבים להופיע בהם. בראיון סיפרה שבמקרים אחדים היא עשתה טעויות בכוונה, וכך החלה לקבל תפקידים על הבמה.
בסופו של דבר החלה סליידן לעבוד בתיאטרון רפרטוארי כשהיא נוסעת ומופיעה במקומות שונים בבריטניה. ב-1966 עברה עם מילר למנצ'סטר וחייתה שם במשך שלוש שנים. השניים התחתנו ב-8 ביוני 1968. סליידן שיחקה בתפקידים רבים הבולט שבהם הוא דזדמונה במחזה "אותלו", הפעם הראשונה שהופיעה בתפקיד ראשי. בנוסף הופיעה סליידן ברדיו לידס ובגרנדה טלוויז'ן. ב-1970 השתתפה בשישה פרקים באופרת הסבון הוותיקה "קורוניישן סטריט" בה גילמה את אניטה ריינולדס הברמנית.
ב-1969 הופיעו סליידן ובעלה במחזה "How the Other Half Loves". ב-1970 הועלה המחזה בלונדון ובני הזוג עברו לגור שם. התפקיד הראשון שלה בטלוויזיה בלונדון היה בשני פרקים בסדרה "Z-Cars". אחר כך שיחקה בתפקיד טרוריסטית בפרק בסדרה "Doomwatch" ושוב בסדרה "Z-Cars". עוד הופיעה בסדרה "Public Eye", בסיטקום "Some Mothers Do 'Ave 'Em" ובסדרת הטלוויזיה "Special Branch".
ביוגרפיה > שרה ג'יין סמית'

ב-1973 השחקנית קייטי מאנינג, ששיחקה בתפקיד המלווה של הדוקטור (ג'ון פרטווי) בסדרת המדע בדיוני "דוקטור הו", עזבה את הסדרה. רון קרדוק מפיק הסדרה "Z-Cars" המליץ על סליידן בפני בארי לטס, המפיק של "דוקטור הו". סליידן הגיעה לאודישן ולא ידעה שהיא נבחנת לתפקיד המלווה. התפקיד של שרה ג'יין סמית' יועד בתחילה לשחקנית אפריל ווקר, אבל בזמן החזרות נראה שהיא ופרטווי לא התאימו, ואז נמסר התפקיד לסליידן.
סליידן שיחקה בסדרה "דוקטור הו" במשך שלוש וחצי עונות, לצדו של פרטווי שגילם את הדוקטור השלישי ולצדו של טום בייקר בתפקיד הדוקטור הרביעי. היא חזרה וגילמה את הדמות של שרה ג'יין סמית' פעמים אחדות אחר כך. ב-1981 ביקש ממנה המפיק ג'ון נתן-טרנר לחזור לסדרה כדי להקל על המעבר בין טום בייקר לדוקטור החדש פיטר דייוויסון. היא סרבה אבל הסכימה להופיע בפיילוט לסדרת ספין-אוף בשם "K-9 and Company" בכיכובו של הכלב-הרובוט K-9 מ"דוקטור הו". אבל לא היה המשך לפיילוט. שנתיים אחר כך הופיעה סליידן בפרק ספיישל לציון 20 שנה לסדרה בשם "חמשת הדוקטורים".
ב-1993 גילמה שוב את הדמות בתוכנית הצדקה "Children in Need" בפרק בשם "Dimensions in Time". ב-1995 הפיקה סרט וידאו בשם "Downtime" לצדו של ניקולס קורטני, מי שכיכב לצדה בתפקיד בריגדיר לת'ברידג'-סטיוארט, ועם דבורה ווטלינג בתפקיד ויקטוריה ווטרפילד.
סליידן שיחקה בתפקיד שרה ג'יין גם בתסכיתים אחדים. שניים מהם הופקו עבור רדיו ה-BBC ב-1993 הופק התסכית "The Paradise of Death", וב-1996 הופק התסכית "The Ghosts of N-Space", בהם השתתפו גם ג'ון פרטווי וניקולס קורטני. ב-1997 זכתה סליידן בפרס היכל התהילה של "Cult TV". חברת ההפקה "Big Finish Productions" הוציאו לאור שתי סדרות של תסכיתים בהשתתפות שרה ג'יין סמית' ב-2002 וב-2006. בעלה בריאן מילר הופיע בסיפור "Ghost Town", וגם בתה סיידי השתתפה בתסכיתים.
בעקבות ההצלחה של הסדרה המחודשת "דוקטור הו" משנת 2005, חזרה סליידן לגלם את שרה ג'יין בפרק "School Reunion" משנת 2006 לצדו של דייוויד טננט שגילם את הדוקטור העשירי.
בעקבות הופעתה המוצלחת בסדרה החלה סליידן לככב בסדרה משלה "הרפתקאות שרה ג'יין", ספין-אוף של "דוקטור הו" המתרכז בדמותה של שרה ג'יין. את הסדרה יצר ראסל ט. דייוויס (אנ') והיא הופקה ב-BBC Wales עבור הערוץ לילדים CBBC. ביום השנה החדשה של 2007 שודר פרק ספיישל של 60 דקות, ובספטמבר 2007 שודרה העונה הראשונה שכללה 10 פרקים. ב-2008 שודרו 12 פרקים של העונה השנייה. אותו פורמט היה לסדרה גם בעונות השלישית והרביעית עד לנובמבר 2010. העונה החמישית הוזמנה לשידור בסוף 2011, וצולמו שישה פרקים מתוכה. באפריל 2011 נפטרה סליידן, והחלק השני של הסדרה לא צולם כלל, מה שהביא לסיום הסדרה באופן רשמי. ששת הפרקים הראשונים של העונה החמישית שודרו כמתוכנן באוקטובר 2011 והוקדשו לסליידן. ב-2010 זכתה התוכנית בפרס " Royal Television Society" לסדרת הדרמה לילדים הטובה ביותר. סליידן הקליטה על גבי CD את סיפורי "הרפתקאות שרה ג'יין" שיצא לאור בנובמבר 2007.
סליידן חזרה להופיע בסדרה המחודשת "דוקטור הו" בפרקי הסיום של העונה הרביעית "The Stolen Earth" ו-"Journey's End". הופעתה האחרונה של סליידן ב"דוקטור הו" הייתה בפרק "סוף הזמן", הפרק האחרון של דייוויד טננט בתפקיד הדוקטור.
ביוגרפיה > עיסוקים נוספים

ב-1976 אחרי סיום השידור הראשון של "דוקטור הו" חזרו סליידן ובעלה לליברפול והופיעו בסדרה של הצגות. בין השאר שיחקה עם מילר במחזה "Mooney and his Caravans". אחר כך הופיעה במשך שנתיים כמנחה של תוכנית טלוויזיה לילדים "Stepping Stones". היא שיחקה עם בעלה בדרמה "Send In the Girls" של רשת ITV. עוד הופיעה במחזה של ה-BBC במסגרת "Play for Today", בסיטקום "Take My Wife", ובתפקיד קטן בסרט "Silver Dream Racer" משנת 1980.
ב-1981 בארי לטס, שהיה מפיק של "דוקטור הו", ליהק את סליידן בתפקיד ראשי בהפקה של ה-BBC "גוליבר בארץ ליליפוט". התפקיד של ליידי פלימנאפ נכתב במיוחד עבורה, ולדבריה היה התפקיד האהוב עליה. היא המשיכה להופיע בפרסומות טלוויזיה ובהפקה נוספת של לטס "הרפתקאות אליס בארץ הפלאות" בתפקיד הנמנמן.
ב-1985 הולדת בתה סיידי, סליידן פרשה חלקית והקדישה את זמנה למשפחה. עם זאת הופיעה מדי פעם בטלוויזיה.
ב-1991 כיכבה סליידן בתפקיד אלכסה לצדו של קולין בייקר בפרק "The Last Mission" מתוך סדרת התסכיתים "The Stranger". עוד השתתפה בתפקיד ברניס סאמרוויל בעיבוד אודיו של הרומן "Walking to Babylon" מאת קייט אורמן (אנ'). ב-1995 הופיעה בתפקיד ד"ר פט יולנד בארבעה פרקים בסדרת הטלוויזיה "Peak Practice". ב-1996 שיחקה בתפקיד סופי בסיטקום "Faith in the Future" והופיעה ב-15 פרקים של תוכנית לימודית של ה-BBC בשם "Numbertime", ששודרה מדי שנה במשך 10 שנים. תוכנית זאת הייתה האחרונה בה הופיעה בטלוויזיה עד ל-2006 אז שיחקה בפרק ""School Reunion" בסדרה "דוקטור הו". ב-2008 ו-2009 הופיעה סליידן בהפקת פנטו (אנ') של "פיטר פן" ושיחקה בתפקיד גברת דרלינג ובתפקיד בת ים יפהפייה.
הופעתה הפומבית האחרונה של סליידן הייתה ב-28 בנובמבר 2010 בפרסי הילדים של האקדמיה הבריטית לאומנויות הקולנוע והטלוויזיה (אנ').
ביוגרפיה > אוטוביוגרפיה

ב-7 בנובמבר 2011 אחרי מותה פורסמה האוטוביוגרפיה של סליידן "Elisabeth Sladen: The Autobiography" בהוצאת Aurum Press Ltd. הספר הושק באירוע של "The Doctor Who Experience" בקנזינגטון אולימפיה ב-26 בנובמבר 2011 בנוכחות בריאן מילר, סיידי מילר, טום בייקר וטרנס דיקס. ב-1 בדצמבר יצא לאור הספר מוקלט על גבי CD בהקראת קרוליין ג'ון בהוצאת ה-BBC. את ההקדמה לספר כתב דייוויד טננט שגילם את הדוקטור העשירי.
ביוגרפיה > חיים אישיים

סליידן התחתנה עם השחקן בריאן מילר ב-8 ביוני 1968 בליברפול. ב-1993 הופיעה בתם סיידי מילר לצדה של סליידן בסרט הדוקומנטרי "30 שנה בתוך הטארדיס".
בפברואר 2011 אובחנה סליידן כחולה בסרטן הלבלב. היא נפטרה ב-19 באפריל 2011.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1965 |  | Ferry Cross the Mersey |  | ללא קרדיט |
| 1968 |  | ITV Playhouse | חדרנית | בפרק "If Only the Trains Come" |
| 1970 | קורוניישן סטריט | Coronation Street | אניטה ריינולדס | ITV |
| 1971 |  | Z-Cars | ולרי הולינגסוורת' | בפרק "Who Were You With" |
| 1972 |  | Doomwatch | שרה קולינס | בפרק "Say Knife, Fat Man" |
| 1972 |  | Z-Cars | רוז | בפרק "Day Trip" |
| 1972 |  | Public Eye | שוטרת | בפרק "Many a Slip" |
| 1973 |  | Some Mothers Do 'Ave 'Em | ג'ודי | בפרק "The Hospital Visit" |
| 1973 |  | Special Branch | שוטרת | בפרק "Hostage" |
| 1973–1976;   1983 | דוקטור הו | Doctor Who | שרה ג'יין סמית | תפקיד ראשי (עונות 11–14)  תפקיד אורח (ספיישל The Five Doctors) |
| 1977–1980 |  | Stepping Stones | מנחה | ארבע עונות |
| 1978 |  | Send in the Girls | בוורלי | בפרק "Beware the Gentle People" |
| 1979 |  | Take My Wife | ג'וזי הול |  |
| 1980 |  | Betzi | הרוזנת ברטרנד | סרט טלוויזיה |
| 1980 |  | In Loving Memory | מרי בנט | בפרק "The Outing" |
| 1980 |  | Play for Today | ג'ו | בפרק "Name for the Day" |
| 1980 |  | Silver Dream Racer | פקידה בבנק |  |
| 1981 |  | K-9 and Company | שרה ג'יין סמית' | פרק פיילוט |
| 1982 |  | Gulliver in Lilliput | ליידי פלימנפ | סרט טלוויזיה |
| 1985 | דמפסי ומייקפיס | Dempsey and Makepeace | גברת בארט | בפרק "Love You to Death" |
| 1986 | אליס בארץ הפלאות | Alice in Wonderland |  |  |
| 1989 |  | The Bill | גברת פרסטון | בפרק "Life and Death" |
| 1993 | דוקטור הו | Doctor Who: Dimensions in Time | שרה ג'יין סמית | פרק ספיישל |
| 1994 |  | Men of the World | לוריין | בפרק "Lost in France" |
| 1995 |  | Downtime | שרה ג'יין סמית | ספין-אוף של "דוקטור הו" |
| 1996 |  | Peak Practice | ד"ר פאט יולנד | סדרת טלוויזיה |
| 1996 |  | Faith in the Future | סופי | בפרק "Body Language" |
| 2006; 2008; 2010 | דוקטור הו | Doctor Who | שרה ג'יין סמית | תפקיד אורח (ארבעה פרקים) |
| 2007–2011 | הרפתקאות שרה ג'יין | The Sarah Jane Adventures | שרה ג'יין סמית' |  |
| 2010 | דוקטור הו | Doctor Who | שרה ג'יין סמית' | בפרק "The End of Time" |
| 2010 |  | Sarah Jane's Alien Files | שרה ג'יין סמית' | ערוץ CBBC |
אפיי יודו

| --- | --- |

יודו במדי גולדן סטייט ווריורס, 2012
 לידה:  20 במאי 1987 (בן 37) אדמונד, אוקלהומה שבארצות הברית
 עמדה:  פאוור פורוורד, סנטר
 גובה:  2.08 מטרים
 מספר:  8 
 מכללה:  אוניברסיטת מישיגן אוניברסיטת ביילור
 דראפט:  בחירה שישית, 2010 גולדן סטייט ווריורס
 קבוצות כשחקן
 2010–2012 2011 2012–2014 2014–2015 2015–2017 2017–2019 2019–2020 2021 2021–:  גולדן סטייט ווריורס בני השרון מילווקי באקס לוס אנג'לס קליפרס פנרבחצ'ה יוטה ג'אז בייג'ינג דאקס בייג'ינג רויאל פייטרס וירטוס בולוניה
 הישגים כשחקן
 זכייה באליפות היורוליג (2017)   MVP של פיינל פור היורוליג (2017)   בחירה לחמישיית העונה ביורוליג (2017)   בחירה לחמישיית העונה השנייה ביורוליג (2016)   2 זכיות באליפות הליגה הטורקית (2016, 2017)   זכייה בגביע הליגה הטורקית (2016)
 
אפיידם פרידיי "אפיי" יודו (באנגלית: Ekpedeme Friday "Ekpe" Udoh; נולד ב-20 במאי 1987 באדמונד, אוקלהומה שבארצות הברית) הוא כדורסלן אמריקאי-ניגרי, המשחק בעמדות הפאוור פורוורד והסנטר בקבוצת וירטוס בולוניה מליגת העל האיטלקית.
קריירה טרום-מקצוענית

אודו החל את הקריירה בקבוצת הכדורסל של תיכון אדמונד סנטה פה בעיר הולדתו. אחרי סיום התיכון הוא התחייב לשחק בקבוצת הכדורסל של אוניברסיטת מישיגן, בה שיחק במשך שתי עונות. לאחר מכן שיחק למשך עונה נוספת בקבוצת הכדורסל של אוניברסיטת ביילור שבוייקו, טקסס. ממוצעיו בכל תקופתו במכללות עמדו על 8.4 נקודות, 6.3 ריבאונדים, 1.5  אסיסטים ו-2.5 חסימות למשחק בממוצע. חלק מהתארים שבהם זכה בשנים אלו היו היכללותו באזכורי הכבוד של נבחרת האול-אמריקן של אסושיאייטד פרס, ובחירות לחמישייה השנייה, לחמישיית ההגנה, לרוקי העונה ולחמישיית הרוקיז של קונפרנס הביג 12.
קריירה מקצוענית > גולדן סטייט ווריורס

אחרי שלוש שנים בלבד במכללות ויתר יודו על שנתו הרביעית ונרשם לדראפט ה-NBA‏ 2010, בו נבחר במקום השישי הכללי על ידי גולדן סטייט ווריורס. עונתו הראשונה של יודו ב-NBA נפתחה רק בדצמבר 2010, עקב פציעה בשורש כף היד. בסך הכל בעונתו הראשונה כמקצוען שיחק יודו 58 משחקים, בהם קלע 4.1 נקודות והוריד 3.1 ריבאונדים - בתוספת 1.5 חסימות, על פני 17.8 דקות למשחק בממוצע. עונתו השנייה הופרעה על ידי שביתת שחקנים, שבמהלכה עבר לשחק בבני השרון מליגת העל הישראלית - בה הספיק לשחק משחק אחד בלבד לפני סיום השביתה, בו קלע 22 נקודות, הוריד 16 ריבאונדים, מסר 3 אסיסטים וחסם 3 זריקות. בשאר העונה שיחק יודו בווריורס, כשהוא משחק במשך 21.8 דקות ב-38 משחקים.
קריירה מקצוענית > מילווקי באקס

במרץ 2012 הועבר יודו בטרייד יחד עם קוואמי בראון ומונטה אליס למילווקי באקס, בתמורה לאנדרו בוגוט ולסטיבן ג'קסון. במילווקי שיחק שתיים וחצי עונות, בהן קלע 4.2 נקודות למשחק, הוריד 3.6 ריבאונדים למשחק, חסם 1.2 חסימות למשחק, מסר 0.7 אסיסטים למשחק וחטף 0.5 חטיפות למשחק.
קריירה מקצוענית > לוס אנג'לס לייקרס

אחרי סיום הקדנציה במילווקי עבר לעונה אחת בלוס אנג'לס קליפרס, בה שיחק רק 33 משחקים.
קריירה מקצוענית > פנרבחצ'ה

לקראת עונת 2015/2016 חתם יודו בפנרבחצ'ה מליגת העל הטורקית, שהגיעה בעונה הקודמת לשלב הפיינל פור ביורוליג. בעונתו הראשונה בקבוצה הוביל אותה יחד עם בוגדן בוגדנוביץ' ויאן וסלי לגמר היורוליג בו הפסידה לצסק"א מוסקבה, וזכה איתה בטרבל מקומי, שכלל אליפות, גביע וגביע נשיאים (סופר קאפ). ברמה האישית נכלל יודו בעונה זו בחמישייה השנייה של העונה ביורוליג, כשהעמיד מדד יעילות ממוצע של 16 נקודות מדד. בעונת 2016/2017 עלה יודו מדרגה, כאשר המדד הממוצע שלו ביורוליג עומד על 20.1, והוא נבחר להיכלל בחמישיית העונה ביורוליג יחד עם חברו לקבוצה בוגדנוביץ', שהוביל אותה יחד איתו בפעם השלישית ברצף לפיינל פור, ובפעם השנייה ברצף לגמר המפעל, שבסיומו זכתה פנרבחצ'ה בגביע אירופה הראשון בתולדותיה, ויודו נבחר ל-MVP של פיינל פור היורוליג. יודו גם נכלל בעונה זו ברשימת המועמדים לתואר שחקן ההגנה של היורוליג, אך הפסיד את התואר לאדם האנגה מסאסקי בסקוניה.
קריירה מקצוענית > יוטה ג'אז

בפגרה שאחרי זכייתו ביורוליג עם פנרבחצ'ה חזר ל-NBA, הפעם ליוטה ג'אז.
קריירה מקצוענית > בייג'ינג דאקס

ביולי 2019 עזב יודו את ה-NBA כשחתם על חוזה בבייג'ינג דאקס מליגת העל הסינית.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | גולדן סטייט | 58 | 18 | 17.8 | 0.437 | 0.000 | 0.656 | 3.1 | 0.7 | 0.4 | 1.5 | 4.1 |
| 2011/2012 | גולדן סטייט | 38 | 6 | 21.8 | 0.443 | 0.000 | 0.719 | 3.9 | 0.8 | 0.7 | 1.7 | 5.5 |
| 2011/2012 | מילווקי | 23 | 5 | 20.1 | 0.409 | 0.000 | 0.800 | 4.7 | 1.1 | 0.7 | 1.6 | 5.7 |
| 2012/2013 | מילווקי | 76 | 9 | 17.3 | 0.435 | 0.000 | 0.748 | 3.3 | 0.6 | 0.5 | 1.1 | 4.3 |
| 2013/2014 | מילווקי | 42 | 14 | 19.1 | 0.399 | 0.000 | 0.638 | 3.5 | 0.7 | 0.4 | 1.0 | 1.4 |
| 2014/2015 | ל.א. קליפרס | 33 | 0 | 3.9 | 0.458 | 0.000 | 0.778 | 0.8 | 0.2 | 0.2 | 0.2 | 0.9 |
| 2017/2018 | יוטה | 63 | 3 | 12.9 | 0.500 | 0.000 | 0.750 | 2.4 | 0.8 | 0.7 | 1.2 | 2.6 |
| 2018/2019 | יוטה | 51 | 1 | 6.3 | 0.694 | 0.000 | 0.633 | 1.8 | 0.5 | 0.2 | 0.6 | 2.3 |

| קריירה |  | 384 | 56 | 14.8 | 0.453 | 0.000 | 0.718 | 2.9 | 0.7 | 0.5 | 1.1 | 3.5 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד.